BASES REGULADORAS DO PLAN CULTURAL 2014.
ADMINISTRACIÓN LOCAL — Municipal — Mos (Outros documentos, notificacións e informacións públicas, 27/02/2015)

O Concello de Mos, pola presente convocatoria quere dar apoio ás entidades culturais e veciñais municipais que teñen grupos musicais, de baile, de teatro, corais, folclóricos, Tc. Trátase por tanto dun plan que suma todas as expresións artísticas co obxectivo de preservar a nosa entidade para así contribuír e apoiar os programas culturais e musicais para que ao mesmo tempo acaden os obxectivos que lles son propios e tamén para estimular a participación dos cidadáns e cidadás nas diferentes liñas de acción que definan ás entidades. O Concello de Mos quere desta forma contribuír a promover a difusión e a posta en valor de todas as manifestacións da cultura popular galega, así coma todas as accións destinadas á recuperación do seu patrimonio: tradicións, historia, folclore, etnografía, Tc. Consonte co anterior, e conforme ó disposto na Lei 7/1985, de bases de réxime local, na Lei 5/1997, da administración local de Galicia, na Lei 38/2003, Xeral de Subvencións e Real Decreto 887/2006 polo que se aproba o seu regulamento, na Lei 9/2007 de Subvencións de Galicia e no Regulamento de servizos das corporacións locais, e con cargo ó orzamento do Concello de Mos para o ano 2015, convócase, para o período que vai comprendido entre o 1 de xaneiro e 31 de decembro de 2015, a subvención que a continuación se detalla: Poderán optar ós programas contidos na presente convocatoria as entidades que cumpran os seguintes requisitos: -Estar legalmente constituídas -Carecer de fins de lucro -Estar rexistradas no Concello de Mos, cos estatutos debidamente legalizados no rexistro da Xunta de Galicia, e inscritos no rexistro de asociacións veciñais do Concello de Mos, de acordo co establecido nos artigos 232 e 236 do R. D., 2568/86, do 28 de novembro ( ROF). -Non estar incursa en ningún dos supostos de incapacidade ou incompatibilidade para a percepción de axudas ou subvencións públicas Cada asociación ou centro cultural poderá inscribir diferentes grupos: baile, canto, música, teatro, e outros. Non se considerarán diferentes grupos en función da idade dos compoñentes.1.—Participar nas actividades organizadas polo Concello debendo participar cun mínimo do 75% dos seus membros o cal se lles comunicará con 30 días de antelación da actuación.2.—As restantes actuacións realizaranse logo da petición da asociación cultural interesada ao/á concelleiro/a delegado/a de Cultura, e deberá ser aceptada por este/a para o seu cómputo.3.—As Comisións de Festas so poderán participar do Plan Cultural, solicitando un máximo de dúas actuacións desde convenio e sempre que os grupos solicitados non sexan da súa parroquia.4.—As asociacións non poderán solicitar os seus propios grupos ou grupos da súa parroquia.5.—Aquelas asociacións que teñan máis dun grupo, sumaránselle as actuacións entre os seus grupos.6.—Os grupos que fagan o acompañamento aos grupos de baile, non se computarán como grupos específicos, e consideraranse como integrantes do propio grupo de baile. o incumprimento de calquera punto das obrigas que figuran en estas bases imposibilitara a participación no Plan Cultural de este Concello. Documentación xeral que a entidade solicitante deberá presentar no prazo de 20 días naturais contados a partir do día seguinte á publicación destas bases no BOP.1.—As asociacións solicitantes deben presentar a solicitude de participación achegando debidamente cubertos o Anexo I e II que aparecen nestas bases.2.—Anexo II e no seu defecto, fotocopia compulsada dos seguintes documentos: CIF, estatutos, certificado dos datos bancarios, NIF do representante 3.—Anexo II e no seu defecto as certificacións da Axencia Estatal da Administración Tributaria e da Tesourería da Seguridade Social, nas que se acredite que a entidade está ao corrente nas súas obrigas tributarias e coa Seguridade Social 4.—Anexo II ou no seu defecto compromiso da entidade de facer constar a colaboración do Concello de Mos en toda a información que realice do desenvolvemento das actividades ou inversións.1.—Contraprestacións por actuacións. Será para aquelas asociacións que tendo grupos solicitasen formar parte deste convenio e realicen as actuacións que a Concellaría de Cultura lles autorice previa solicitude. O crédito existente na partida orzamentaria ascende a 18.000,00 € sinalada neste convenio.1º) As asociacións que teñen tres grupos ou menos terán 4 actuacións como máximo (a táboa xunta e soamente orientativa e está suxeita a que nas solicitudes que se presenten poida verse modificado o número de grupos) As asociacións que teñen catro grupos ou máis, terán 4 actuación máis unha por cada grupo que exceda de 3. O número de actuacións estarán limitadas segundo a táboa xunta e a un importe de 200,00€ por cada actuación quedando supeditadas os 18.000,00€ da partida orzamentaria e independentemente do grupo que sexa ou do número de integrantes que o compoñan. A publicidade das presentes bases e a resolución das axudas realizarase no taboleiro de anuncios do Concello de Mos e anunciaranse no Boletín Oficial da Provincia (BOP) a convocatoria, así como o prazo de presentación de solicitude. As asociacións solicitantes deben presentar a solicitude de participación nos programa a subvencionar no prazo de 20 días naturais a partir do día seguinte á publicación deste plan no BOP, achegando debidamente cubertos os modelos que aparecen no Anexo I e II destas bases. O prazo a xustificación das subvencións finalizará o día 31 de xaneiro do 2016, se ben antes de finalizar o prazo, poderá ampliarse por solicitude do interesado, ou por proposta razoada da unidade xestora debendo presentarse antes desa data a solicitude de prórroga. Vencido o prazo de xustificación sinalado anteriormente, a Concellería de Cultura requirirá para que no prazo improrrogable de quince días, presente a documentación xustificativa á entidade solicitante. A falta de presentación da documentación neste prazo suporá o arquivo da solicitude o cal será notificado ó interesado. As axudas que se concedan a través desta convocatoria, publicaranse no Boletín Oficial da Provincia, se o importe da subvención, individualmente considerada, supera os 3.000 euros, ou no taboleiro de anuncios do Concello nos restantes casos. O Concello de Mos ten un prazo de 2 meses para a resolución definitiva. As asociacións interesadas na actuación dalgún grupo pertencente a unha asociación que participe no Plan Cultural, deberá de solicitalo por escrito, que terán que presentar no rexistro municipal, como mínimo un mes antes da actuación prevista. O Concello concederá a actuación do grupo solicitado, sempre que o grupo requirido estea dispoñible ou teña actuacións pendentes. As solicitudes de actuacións serán concedidas por rigorosa orde de entrada no rexistro municipal; salvo causa ou forza maior que se xustificará motivada. Na publicidade das actuacións deberá constar expresamente a colaboración da Concellería de Cultura do Concello de Mos. Co obxecto de comprobar este extremo, as asociacións deberán presentar no Rexistro do Concello a xustificación documental que acredite este requisito (Fotos, carteis…Tc) As solicitudes de actuacións poderanse presentar até o día 31 de decembro de 2015 a través do modelo Anexo III e posterior presentación do anexo IV sen o cal non se poderá contabilizar a actuación. As asociacións poderán solicitar o anticipo da axuda referida ó número de grupos inscritos cando se xustifique a insuficiencia de medios para financiar as actividades descritas. Poderán solicitar o 40% nos primeiros tres meses dende a publicación destas bases. Procederase ao reintegro das cantidades percibidas e aos correspondentes intereses de mora dende o momento do aboamento das axudas e compensacións económicas, entre outros, nos supostos seguintes: Incumprimento da finalidade do convenio. Falsidade dos datos achegados. Outras causas enumeradas no artigo 37 da Lei 37/03, de 18 de novembro, xeral de subvencións e na Ordenanza xeral de subvencións do Concello de Mos. Tanto as solicitudes de participación no Plan Cultural como as solicitudes de actuacións, entenderanse desestimadas se non se notificase a resolución expresa no prazo de tres meses, a contar dende a súa presentación no rexistro municipal. Estas bases entrarán en vigor no día seguinte ao da súa publicación. Terán unha duración dende o 2 de xaneiro até o día 31 de decembro de 2015, e quedará condicionado pola existencia de crédito na partida orzamentaria sinalada neste convenio. En todo aquilo non regulado expresamente nestas bases, rexerase polas disposicións xerais recollidas na Ordenanz a xeral de subvencións e o resto de normativa reguladora das subvencións. Mos, 14 de xaneiro de 2015.—Concelleira Delegada de Cultura, Sara María Cebreiro Alonso.